Source: https://dzp.dashofer.sk/onb/33/komentar-k-zdp-32a-zamestnanecka-premia-uniqueidmRRWSbk196FPkyDafLfWAE1d2WUUfDAbhCKOOxBuxkGhMfAkYY5hNgw7pWV-1AwW/?uri_view_type=35
Timestamp: 2020-05-27 16:40:33+00:00

Document:
Komentár k ZDP § 32a Zamestnanecká prémia | Komentár k zákonu o dani z príjmov pre právnické aj fyzické osoby
13.3.2020, Ing. Dagmar Piršelová; Ing. Peter Horniaček; Ing. Viera Mezeiová, Zdroj: Verlag Dashöfer
Ing. Dagmar Piršelová; Ing. Peter Horniaček; Ing. Viera Mezeiová
1. dosiahol zdaniteľné príjmy zo závislej činnosti uvedené v § 5 ods. 1 písm. a) a f) , vykonávanej len na území Slovenskej republiky (ďalej len „posudzované príjmy”), v úhrnnej výške aspoň 6-násobku minimálnej mzdy,123)
4. nepoberal príjmy uvedené v § 5 ods. 1 písm. b) až e), g) a h) a § 5 ods. 3,
6. nie je na začiatku príslušného zdaňovacieho obdobia poberateľom dôchodku (§ 11 ods. 6) alebo dôchodok nebol tomuto daňovníkovi priznaný spätne k začiatku príslušného zdaňovacieho obdobia a
(3) Ak zamestnanec za príslušné zdaňovacie obdobie dosiahol posudzované príjmy v úhrnnej sume aspoň 6-násobku minimálnej mzdy a nižšej ako 12-násobok minimálnej mzdy, zamestnaneckou prémiou je suma vypočítaná percentuálnou sadzbou dane podľa § 15 z rozdielu sumy nezdaniteľnej časti základu dane podľa § 11 ods. 2 písm. a) a základom dane vypočítaným podľa § 5 ods. 8 zo sumy 12-násobku minimálnej mzdy. Ak zamestnanec za zdaňovacie obdobie dosiahol posudzované príjmy najmenej vo výške 12-násobku minimálnej mzdy, zamestnaneckou prémiou je suma vypočítaná percentuálnou sadzbou dane podľa § 15 z rozdielu sumy nezdaniteľnej časti základu dane podľa § 11 ods. 2 písm. a) a základom dane vypočítaným podľa § 5 ods. 8 z posudzovaných príjmov tohto zamestnanca. Vypočítaná suma zamestnaneckej prémie sa zaokrúhľuje podľa § 47.
(4) Zamestnancovi, ktorý poberal posudzované príjmy v zdaňovacom období 12 kalendárnych mesiacov a sú splnené všetky podmienky uvedené v odseku 1, vzniká nárok na zamestnaneckú prémiu podľa odseku 3 v plnej výške. Zamestnancovi, ktorý poberal posudzované príjmy v zdaňovacom období menej ako 12 kalendárnych mesiacov a sú splnené všetky podmienky uvedené v odseku 1, vzniká nárok na pomernú časť zamestnaneckej prémie za kalendárne mesiace, za ktoré poberal tieto príjmy. Vypočítaná pomerná časť zamestnaneckej prémie sa zaokrúhľuje podľa § 47.
(5) Zamestnancovi, ktorému vznikol za príslušné zdaňovacie obdobie nárok na zamestnaneckú prémiu a ktorému zamestnávateľ, ktorý je platiteľom dane, vykoná ročné zúčtovanie, zamestnaneckú prémiu prizná a vyplatí na jeho žiadosť tento zamestnávateľ. Ak boli tomuto zamestnancovi zrazené preddavky na daň z príjmov zo závislej činnosti (§ 35), zamestnávateľ, ktorý je platiteľom dane, pri vykonaní ročného zúčtovania použije postup podľa § 38 ods. 6.
(6) Zamestnancovi, ktorému vznikol za príslušné zdaňovacie obdobie nárok na zamestnaneckú prémiu a podá daňové priznanie, zamestnaneckú prémiu vyplatí na jeho žiadosť správca dane, ktorý pri vyplatení zamestnaneckej prémie postupuje ako pri vrátení daňového preplatku.126)Rovnako postupuje správca dane aj v prípade, ak boli tomuto zamestnancovi zrazené preddavky na daň z príjmov zo závislej činnosti (§ 35).
Zamestnanecká prémia je alternatíva nezdaniteľnej časti základu dane. Uplatní sa na žiadosť v prípade, ak zamestnanec nemá dostatočne vysoké príjmy na jej uplatnenie.
Týka sa len zamestnancov s vybranými príjmami zo závislej činnosti za stanovených podmienok,
Ide o príjem od dane oslobodený a nezapočítava sa do vlastných príjmov manželky/manžela na účely uplatnenia nezdaniteľnej sumy základu dane z titulu jej/jeho vyživovania.
Realizuje sa po skončení roka, a to buď v rámci daňového priznania alebo ročného zúčtovania preddavkov na daň z príjmov zo závislej činnosti.
Za rok 2016 sa zamestnanecká prémia počítala podobne, ako za rok 2015. Zmena je vo zvýšení hranice výšky posudzovaných príjmov v súvislosti so zvýšením minimálnej mzdy (počítanie jej 6 a 12-násobku).
Nárok na zamestnaneckú prémiu si môže uplatniť len ten zamestnanec, ktorý splní všetky ďalej uvedené podmienky, vyplývajúce z § 32a zákona č. 595/2003 Z. z. o dani z príjmov v znení neskorších predpisov (ZDP):
1. Za rok 2012 musí dosiahnuť zdaniteľné príjmy zo závislej činnosti len podľa § 5 ods. 1 písm. a) a f) ZDP za prácu vykonávanú len na území SR; v ZDP sú tieto príjmy uvádzané skratkou „posudzované príjmy”.
Za rok 2016 zamestnanec mohol mať len tieto zdaniteľné príjmy:
príjmy zo súčasného alebo predchádzajúceho pracovnoprávneho vzťahu, služobného pomeru, štátnozamestnaneckého pomeru alebo členského pomeru, alebo obdobného vzťahu, v ktorom bol zamestnanec pri výkone práce pre platiteľa príjmu povinný dodržiavať jeho pokyny alebo príkazy, príjmy za prácu žiakov a študentov v rámci praktického vyučovania a príjmy zo sociálneho fondu,
iné zdaniteľné príjmy zo závislej činnosti zamestnanec nemohol mať,
ak by napríklad zamestnanec mal v roku 2016 okrem príjmov na základe pracovného pomeru aj príjem zo závislej činnosti ako člen predstavenstva a. s. (ide o príjem podľa § 5 ods. 1 písm. d) ZDP), nárok na zamestnaneckú prémiu mať nebude.
2. Posudzované príjmy zamestnanec musí mať v úhrnnej výške aspoň 6-násobku minimálnej mzdy (aspoň vo výške 2 430 eur a viac). Ak ich mal v nižšej sume, nárok na zamestnaneckú prémiu nemá. Do úvahy sa berú len posudzované zdaniteľné príjmy zúčtované a vyplatené v roku 2016, najneskôr do 31. januára 2017, ak sa týkali roku 2016 alebo aj skorších období.
3. Posudzované príjmy musel zamestnanec poberať aspoň šesť kalendárnych mesiacov . Tieto mesiace nemuseli ísť po sebe, nie je stanovené v akej výške a ani skutočnosť, že by predmetné príjmy musel zamestnanec poberať celý mesiac. Ak mal zamestnanec v niektorom kalendárnom mesiaci príjem na dohodu a súčasne (alebo postupne) aj napr. na základe pracovného pomeru, bez ohľadu na počet dní poberania príjmov, tento mesiac sa do potrebného minimálneho počtu (6) mesiacov započíta. Nezapočítajú sa mesiace, v ktorých mal zamestnanec príjmy len na dohodu o vykonaní práce alebo dohodu o pracovnej činnosti alebo dohodu o brigádnickej práci študentov (resp. v kombinácii) .
4. Zamestnanec nemohol mať v roku 2016 súčasne niektoré vymedzené druhy príjmov (uvedené sú v § 32a ods. 1 písm. a) body 4. a 5. ZDP). Ide napr. o tieto príjmy:
príjmy, ktoré nie sú predmetom dane z príjmov (napr. podiely na zisku /dividendy/ zo zisku po zdaní obchodnej spoločnosti alebo družstva určené osobám, ktoré sa podieľajú na ich základnom imaní, podiely na zisku členom štatutárnych a dozorných orgánov týchto právnických osôb (aj bez podielu na základnom imaní), podiely členov pozemkového spoločenstva s právnou subjektivitou na výnosoch a na majetku),
z príjmov zo závislej činnosti podľa § 5 ods. 1 písm. b) až g) a h),§ 5 ods. 3 a § 5 ods. 7 písm. i) ZDP:
- za prácu likvidátora, prokuristu, núteného správcu, člena družstva, ako spoločník a konateľ s. r. o., komanditistu komanditnej spoločnosti,
- príjmy ústavných činiteľov SR, verejného ochrancu práv, poslancov Európskeho parlamentu, vedúcich ostatných ústredných orgánov štátnej správy SR,
- odmeny za výkon funkcie v štátnych orgánoch, v orgánoch územnej samosprávy a v orgánoch iných právnických osôb (členovia štatutárnych a dozorných orgánov) alebo spoločenstiev,
- odmeny obvinených vo väzbe a odsúdených vo výkone trestu odňatia slobody,
- príjmy v súvislosti s výkonom závislej činnosti,
- obslužné,
- príjem plynúci z toho, že mal poskytnuté motorové vozidlo zamestnávateľa na služobné a súkromné účely,
- podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva (netýka sa štátnych podnikov a fyzických osôb, ktoré takéto podiely zamestnancom vyplatia).
Vrátené poistné zo zaplateného poistného z ročného zúčtovania zdravotného poistenia medzi týmito príjmami v zákone uvedené nie je. Tento príjem nie je uvedený ani medzi príjmami zo závislej činnosti, ktoré zamestnanec môže poberať (§ 32a ods. 1 písm. a) a ani medzi príjmami, ktoré poberať nemôže (§ 32a ods. 1 písm. a) bod 4.). Je to nezrovnalosť ZDP.
Tento príjem je daňovo vysporiadaný (§ 43 ods. 6 ZDP). Z uvedeného dôvodu sa nemôže do príjmov zo závislej činnosti po skončení roka započítať.
Nemohol poberať ani zdaniteľné príjmy z podnikania a inej samostatnej zárobkovej činnosti, z kapitálového majetku a ostatné príjmy, okrem tých, ktoré boli zdanené zrážkou dane (úroky z vkladov atď.), a súčasne ktoré si nebude nárokovať vrátiť v daňovom priznaní (napr. z podielových listov).
Zamestnanec však mohol mať od dane oslobodené uvedené príjmy (napr. ceny a výhry do stanovenej hranice atď.).
5. Zamestnanec na účely zamestnaneckej prémie nemohol byť k 1. januáru 2016 poberateľom príslušného dôchodku. Platí to aj v prípade, ak mu bol priznaný spätne k tomuto alebo aj k skoršiemu dátumu. Ak by išlo o poberateľa predčasného starobného dôchodku (k 1. januáru 2016, ktorý ho prestal poberať v priebehu roka 2016 (napr. z dôvodu nemožnosti súbehu s pracovným pomerom), považuje sa na tieto účely za dôchodcu bez nároku na zamestnaneckú prémiu.
6. Na zamestnaneckú prémiu nemá nárok ten zamestnanec, na ktorého bol poskytnutý príspevok na podporu udržania v zamestnaní podľa § 50a zákona č. 5/2004 Z. z. o službách zamestnanosti v znení zákona č. 139/2008 Z. z.
Iných druhov príspevkov podľa zákona o zamestnanosti sa uvedené netýka.
7. Vypočítaná suma zamestnaneckej prémie musí byť kladné číslo. To prakticky znamená, že čiastkový základ dane z príjmov zo závislej činnosti musí mať zamestnanec nižší, ako je platná základná nezdaniteľná suma (3 803,33 eura). Ak vyjde záporné číslo, nárok na zamestnaneckú…

References: § 32
 § 5
 § 5
 § 5
 § 15
 § 11
 § 5
 § 15
 § 11
 § 5
 § 47
 § 47
 § 38
 § 32
 § 5
 § 5
 § 32
 § 5
 § 5
 § 50